Гәзитебеҙҙең 20 йыллыҡ юбилейына арналған сканвордҡа бөтәһе 43 яуап алдыҡ. Бөтә яуаптар ҙа дөрөҫ, тип әйтһәк тә була (бер генә кеше яуапты яҙырға онотҡан). Яуаптарҙың күпселеген гүзәл заттар ебәргән (33 кеше). Төбәктәргә килгәндә, Әбйәлилдән – 9, Күгәрсен һәм Бөрйәндән – 5, Баймаҡтан – 3, Ейәнсура, Йылайыр, Белорет, Салауат һәм Мәсетленән – 2-шәр, Мәләүез, Ишембай, Ғафури, Хәйбулла, Архангел, Нуриман, Стәрлебаш, Федоровка, Илеш, ҡыйғы райондарынан, Күмертауҙан берәр кеше ебәргән. Йомаҡтың яуабына килгәндә, варианттар күп: сәғәт, ваҡыт, юл, йылға, йәшлек, ел, күләгә, уй, гәзит. Был яуаптарҙың барыһын да дөрөҫ тип ҡабул итергә була. «Башҡорт йомаҡтары» китабында дөрөҫ яуап – сәғәт.